b"\n_START_ARTICLE_\nAudi A3\n_START_SECTION_\nEsimene generatsioon (1996\xe2\x80\x932003)\n_START_PARAGRAPH_\nEsimest Audi A3 esitleti Euroopale aastal 1996. See sarnanes k\xc3\xb5ige rohkem Volkswagen Golfiga, kuid oli sportlikum, sest Audi pakkus A3-le nii esi- kui ka nelikvedu. Auto oli k\xc3\xa4ttesaadav ainult 3-ukselise luukp\xc3\xa4rana. K\xc3\xb5igil Audi mootoritel oli 4 silindrit. Peale Audi A4 oli A3 ainuke Audi, mis kasutab viit \xc3\xb5huklappi \xc3\xbche silindri kohta._NEWLINE_1999. aasta Audi A3 pakkus veel v\xc3\xb5imsamaid ja kiiremaid mootoreid\xc2\xa0: 1,8 turbo (132 kW) ja 1,9 l4 turbodiisel, millel oli pumba-d\xc3\xbc\xc3\xbcsitehnoloogia ja muutuv geomeetriline turbolaadur. Nelikveolise A3 1.8 Quattro oli kas 150 h\xc3\xb5buj\xc3\xb5udu (110 kw) v\xc3\xb5i 180 PS (132 kw), ning tal oli sama Haldex-t\xc3\xbc\xc3\xbcpi all-wheel-drive s\xc3\xbcsteemi nagu Audi S3 ja Audi TT. 1999 aastal pidi Audi turult taganema ja esitles kiirelt varem kavandatud 5-ukselist keret, mida firma kunagi toota ei plaaninud._NEWLINE_2000. aastate l\xc3\xb5pus sai A3 uued esituled ning tagatuled, m\xc3\xb5ned muud pisikesed kosmeetilised muudatused, uue sisemuse ja esitles ka uut 6-k\xc3\xa4igulist manuaalk\xc3\xa4igukasti. See pandi alguses 180 PS'li (178 h\xc3\xb5buj\xc3\xb5udu/132 kW) 1,8 turbo ja alles valminud 130 PS (96 kW) 1.9 TD. Standardvarustuse lisas Audi\xc2\xa0: ESP (k\xc3\xbclglibisemisevastane seade) ja pidurdusj\xc3\xb5u jaotusarvuti._NEWLINE_Kuigi Audi A3 asendati Euroopas aastal 2003, j\xc3\xa4tkas esimese generatsiooni Audi A3 edukalt m\xc3\xbc\xc3\xbcki. M\xc3\xbc\xc3\xbcki plaaniti tootvates riikides.\n_START_SECTION_\nTeine generatsioon (2003\xe2\x80\x932012)\n_START_PARAGRAPH_\n2003. aastal Genfi auton\xc3\xa4itusel esitles Audi teise generatsiooni Audi A3, t\xc3\xbc\xc3\xbcp 8P, mille disanis Walter de'Silva. Sellel oli uus platvorm, uuesti disainitud ja avara ruumiga interj\xc3\xb6\xc3\xb6r, uued bensiinimootorid (otsesissepritsega) ja standard 6-k\xc3\xa4igulised manuaalk\xc3\xa4igukastid (v.a 1.6 mudelil)._NEWLINE_2003. aastal tulid uued sportmudelid: 2.0 Turbo FSI 200 PS (147 kW) ja 3.2 VR6 engine 250 PS (184 kW). Lisaks sai tellida Quattro nelikveos\xc3\xbcsteemi ja S-Tronic poolautomaatk\xc3\xa4igukasti._NEWLINE_Uut viieukselist keret esitleti 2004. aasta juunis. Erinevalt eelmisest generatsioonist on uus A3 Sportback 8 cm pikem kui kolmeukseline keret\xc3\xbc\xc3\xbcp, samuti on juhiruum ja pagasiruum suuremad (pagas 370 liitrit). Samuti sai A3 uue esiv\xc3\xb5re, mis on kasutusel ka Audi A8 W12-l._NEWLINE_2005. aastal tulid uued S-line mudelid. Uued sportlikud dekoratiivesmed mis tulid kahjuks ainult teatud mudelitele. Esimest korda oli A3 saadaval ka P\xc3\xb5hja-Ameerika turul, kus sai osta Sportback-kere, 2.0 TFSI ja 3.2 V6 Quattro. S\xc3\xbcgisel 2005 aastal hakkas Audi valmistama uut m\xc3\xa4ngu, et reklaamida Audi A3._NEWLINE_2006. aasta aprillis sai Audi A3 terve valiku uuendusi. Audi esitles uut, v\xc3\xb5imsamat 2.0 turbodiislit. (170 PS, 125 kW). 2006. aasta augustis teatas Audi S3 saabumisest. S3 sai 195 kW mootori.\n_START_SECTION_\nKolmas generatsioon (2012-2016)\n_START_PARAGRAPH_\n2012. aasta Pariisi auton\xc3\xa4itusel esitles Audi kolmanda generatsiooni Audi A3 (8V). Sellest tehti lisaks tavalisele luukp\xc3\xa4rale ka sedaan ja kabriolett. Mootorivalikusse lisandusid lisaks tavamootoritele (bensiin,diisel) ka gaasi (g-tron)- ja elektrimootoriga (e-tron) versioonid. E-troni j\xc3\xb5uallikateks on 102-hobuj\xc3\xb5uline elektrimootor ja 1,4 liitrine 150-hobuj\xc3\xb5uline bensiinimootor. Need arendavad kokku 350 nm p\xc3\xb6\xc3\xb6rdemomenti. Tippkiirus on 222 km/h ja kiirendus 0\xe2\x80\x93100 km/h on 7,6 sekundit. Puhtalt elektriga suudab A3 l\xc3\xa4bida 50 kilomeetrit. K\xc3\xbctusekulu on seega vaid 1,5 l/100 km.\n_START_SECTION_\nAudi A3 kabriolett\n_START_PARAGRAPH_\nAudi A3 kabriolett on Audi A3 lahtine versioon. A3 esimesest p\xc3\xb5lvkonnast seda ei valmistatud, k\xc3\xbcll aga teisest ja kolmandast p\xc3\xb5lvkonnast._NEWLINE_2. p\xc3\xb5lvkonna kabrioleti pakiruum mahutab 320 liitrit. Mootorivalikus on kolm mootorit: 1,4-liitrine (125 ja 140 hj), 2-liitrine bensiinimootor (180 hj) ja 1,8-liitrine diisel (150 hj). Uus kabriolett on \xc3\xbcsna pikk: vaid 21 cm l\xc3\xbchem kui Audi A5 kabriolett."